[{"text_idx": "#000002", "text": "Mae\u2019r gymuned yn ganolbwynt i bopeth a wnawn. Rydym wedi trefnu rhaglen ysbrydoledig o eiriau a cherddoriaeth gan roi ystyriaeth lwyr i chi \u2013 lle yr ydych chi yn awr, beth sy\u2019n wirioneddol bwysig i chi a beth allwn ni ei wneud er mwyn codi\u2019ch ysbryd."}, {"text_idx": "#000003", "text": "Nid yw\u2019r flwyddyn hon wedi bod yn hawdd i\u2019r un ohonom ac fe wyddom ni hynny. Gwyddom hefyd y gall grym cerddoriaeth oresgyn popeth, mynd a\u0302 chi i le arall a gwneud i\u2019ch calon ganu. A dyna ble y gallwn ni gyfrannu. Eleni, daw\u2019n hysbrydoliaeth o gefn gwlad hardd Prydain a bydd y tenor James Gilchrist, y pianyddon Anna Tilbrook a Simon Callaghan, a\u2019r adroddwr Peter Florence yn ymuno a\u0302\u2019r pedwarawd."}, {"text_idx": "#000004", "text": "Gadewch i\u2019r perfformwyr byd-enwog hyn ddod a\u0302 cherddoriaeth fyw, o safon aruchel atoch a hynny er mwyn cynnig adloniant, eich cyfareddu a\u2019ch gwefreiddio ond hefyd eich tawelu, cysuro a\u2019ch adfywio."}, {"text_idx": "#000005", "text": "Rydym yn ddiolchgar tu hwnt am eich cefnogaeth a\u2019ch brwdfrydedd ac edrychwn ymlaen at eich gweld yng Ngw\u0302yl Gerddoriaeth Siambr Fitzwilliam yn y Gelli yn 2021."}, {"text_idx": "#000009", "text": "Ochr yn ochr a\u0302 hyn oll, bydd yr awdur, darlithydd a\u2019r darlledwr Richard Wigmore, yn rhedeg ei sesiynau astudio hynod addysgiadol yn seiliedig ar y gweithiau a berfformiwyd. Proses fywiog sy\u2019n ennyn diddordeb yw hon sy\u2019n cynnwys sgyrsiau ac arddangosiadau oddi wrth y cerddorion eu hunain ble y caiff eu cyfansoddiadau a\u2019u cefndiroedd bywgraffyddol a diwylliannol eu harchwilio."}, {"text_idx": "#000011", "text": "Ymddiriedolaeth Cerddoriaeth Siambr y Mynydd Du"}]